Automotrisė
Automotrisė (pranc. automotrice) – autonominis geležinkelio vagonas su vidaus degimo varikliu, dažniausiai dyzeliniu, naudojamas keleiviams vežti ar tarnybinėms išvykoms. Automotrisė dar vadinama bėginiu autobusu. Automotrisės efektyvios mažai keleivių naudojamose geležinkelio atšakose, kurias jos gali apsaugoti nuo uždarymo ir panaikinimo. Pagal XX a. šeštojo dešimtmečio Vokietijos geležinkelio apskaičiavimus, automotrisės išlaidoms padengti užteko šešių pilną bilieto kainą mokančių keleivių.